Адлеиба Отаԥтәи аҳаԥы аҭааҩцәа рзы: ҵыԥх аасҭа еиҳахоит ҳәа ҳгәыӷуан
Отаԥтәи аҳаԥы сынтәа аԥхын иаҭаауа рхыԥхьаӡара зеиԥшроу, аҳаԥы аусура анхацәа хашәалас ирнаҭо атәы арадио Sputnik аефир аҟны еиҭеиҳәеит "Абраскьыл иҳаԥы" аиҳабы Асҭамыр Адлеиба.
Бжьаратәла мышкы аҳаԥы иахьазы иаҭаауа рхыԥхьаӡара 40-50 раҟара ыҟоуп ҳәа иҳәеит Адлеиба. Аблеҭқәа рыхәқәа шыҟац иаанхоит: адуцәа - 300 мааҭ, ахәыҷқәа -150 мааҭ, бжьышықәса рҟынӡа ахәыҷқәа хәыда-ԥсада аҳаԥы иҭарҵоит. Аекскурсиа 40 минуҭ ицоит, иҳәеит аҳаԥы аиҳабы.
"Сынтәа аԥсшьара аамҭа иалагаанӡа ауаа рацәахоит ҳәа ҳаҳауан. Иҟалап Аԥсны ирацәазаргьы, ҳа ҳахь иаауа иҵегьы еиӷьхоз џьысшьон (рхыԥхьаӡара-азгәаҭа), аха ҵыԥх еиԥш ауп сынтәагьы ишыҟоу. Абаржәы ҳалагеижьҭеи ҩымз рыла 2-нызқьҩык раҟара ауп иаҳашьҭхьоу, уаҳа ҳамаӡам, рхыԥхьаӡара иацлаз ҳәа акгьы збом", - иҳәеит Адлеиба.
Аицәажәара инеиҵыхны ишәаҳар шәылшоит аудиофаил аҟны хыхь.